**Zdravstvena ustanova apoteke Crne Gore Montefarm**

Broj iz evidencije postupaka javnih nabavki: 546/1-2424

Redni broj iz Plana javnih nabavki : 11

Mjesto i datum: Podgorica, 30.05.2024.godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 03/23 i 11/23) Zdravstvena Ustanova Apoteke Crne Gore “Montefarm” Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

nabavka IT opreme (2424)

Predmet nabavke se nabavlja:

🗹 kao cjeline

**1. POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

**2. TEHNIČKA SPECIFIKACIJA PREDMETA JAVNE NABAVKE**[[3]](#footnote-3)

|  |  |  |  |
| --- | --- | --- | --- |
| **Opis predmeta nabavke** | **Bitne karakteristike predmeta nabavke** | **Količina** | **Jedinica**  **mjere** |
| kućište, monitor, tastaura, miš, windows OS | Kućište (minimalno) - Intel Core i3-10100, 8GB, 256GB m.2, 500W / ili ekvivalent; Monitor - PHILIPS LED IPS Monitor 243V7QDSB, 23.8",1920x1080, 75Hz, 10M:1, 4 ms, VGA/DVI-D/HDMI, Black / ili ekvivalent; Miš USB; Tastatura USB; Operativni sistem - Windows 11,64bit Minimum 3 godine garancije | 30 | kom |
| Laserski štampač | Tip - Laserski Boja - Monohromatski (crno-beli) Format - A4, Folio, LGL, LTR Povezivost - RJ-45, USB 2.0 Type A Kapacitet inicijalnog tonera (crni) – minimum 700 strana Minimum 1 godine garancije | 10 | kom |
| Laserski štampač | Tip - Laserski Boja - Monohromatski (crno-beli) Format - A4, Folio, LGL, LTR Povezivost - RJ-45, USB 2.0 Type A Kapacitet inicijalnog tonera (crni) – minimum 3500 strana Minimum 2 godine garancije | 5 | kom |
| Čitač bar kodova | Interfejsi:USB; Obaveštenja Bip; LED indikator 1D Sve glavne 1D simbologije:  uključujući kod 11, kod 128 2D svi predmeti:  2D simbologije, uključujući PDF417, Micro PDF417 | 30 | kom |
| Tastatura | USB | 10 | kom |
| Miš | USB | 10 | kom |
| Monitor | Monitor - PHILIPS LED IPS Monitor 243V7QDSB, 23.8",1920x1080, 75Hz, 10M:1, 4 ms, VGA/DVI-D/HDMI, Black / ili ekvivalent; Minimum 2 godine garancije | 5 | kom |
| Monitor | Philips LED IPS Monitor 273V7QDSB, 27", 1920x1080, 75Hz, 10M:1, 4 ms, VGA/DVI-D/HDMI ili ekvivalent; Minimum 2 godine garancije | 4 | kom |
| Skener | A4 skener za skeniranje i dijeljenje, rezolucija 4800 x 4800 dpi, 48-bit, brzo skeniranje i bez vremena zagrijavanja, brzi USB | 2 | kom |
| USB Fleš memorija,32GB | USB Fleš memorija,32GB | 10 | kom |
| Svič ,8-portni 10/100Mbps | TP link - 8-portni 10/100Mbps Desktop mrežni svič 8× 10/100Mbos  IEEE 802.3X  Plug and play, nije potrebna konfiguracija /ili ekvivalent | 10 | kom |
| Svič ,5-portni 10/100Mbps | TP link - 5-portni 10/100Mbps Desktop mrežni svič 8× 10/100Mbos  IEEE 802.3X  Plug and play, nije potrebna konfiguracija /ili ekvivalent | 10 | kom |
| RAM Memorija,8GB | DIMM DDR4 8GB 2666MHz KVR26N19S6/8 | 30 | kom |
| Hard disk SSD,240GB | Kingston A400 SSDNow 240GB, SATA III, 2.5", up to 500MB/s Read and 350MB/s Write /ili ekvivalent; Minimum 2 godine garancije | 30 | kom |
| USB kabal za štampač | USB kabal za štampač 2.0, 1,8m | 10 | kom |
| USB kabal za štampač | USB kabal za štampač 2.0, 3m | 10 | kom |
| Usb - Lan hab | USB Gigabitni mrežni adapter sa 3-portnim USB 3.1 čvorištem | 10 | kom |
| UPS uređaj | UPS, 600VA/360W 12V/7Ah x1 battery,2x CEE 7/7 outlet,RJ-11,LED | 10 | kom |

**3. DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 24.125,90 € bez PDV-a.

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke predstavlja istorodnu robu u smislu vrste, svojsta, namjene, mjesta i vremena izvršenja ugovora i iz tog razloga nije podijeljen po partijama.

**4. ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗹 ne

**5. PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Zajednička nabavka se sprovodi za /.

**6. PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka se sprovodi za potrebe **Zdravstvene ustanove apoteke Crne Gore Montefarm.**

**7. NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija) **- nije primjenjivo.**

**8. ELEKTRONSKI KATALOG**

Elektronski katalog sastavlja ponuđač u skladu s tehničkim specifikacijama i u formi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **- nije primjenjivo.**

**9. PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**10. REZERVISANA NABAVKA**

🞎 Da

⌧ Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**11. NAČIN UTVRĐIVANJA EKVIVALENTNOSTI**

Način utvrđivanja ekvivalentnosti:

Ponuđači mogu ponuditi proizvode koji su ekvivalentni proizvodima navedenim u specifikaciji predmeta javne nabavke, uz podnošenje dokaza o ekvivalentnosti (shodno članu 4 stav 1 tačka 7 i članu 88 Zakona o izmjenama i dopunama Zakona o javnim nabavkama), odnosno ponuđači su dužni dostaviti tehničku dokumentaciju iz kojih se mogu utvrditi bitne karakteristike predmeta nabavke radi utvrđivanja ekvivalentnosti.

**12. OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.

**13. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

 garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora,sa rokom važenja 380 dana od dana zaključenja ugovora i koju Naručilac može aktivirati u svakom momentu kada nastupi neki od razloga predviđenih za raskid ugovora.

**14. METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

🗹 odnos cijene i kvaliteta (rok isporuke, iskazan u danima)

*Podkriterijum cijena će se vrednovati na sljedeći način: Kao osnov za vrednovanje ponuda uzimaju se ponuđene cijene ispravnih ponuda. Podkriterijum najniža ponuđena cijena iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum od maksimalnih 90 bodova, po formuli: Broj bodova = C min (Najniža ponuđena cijena) / C (ponuđena cijena) \* 90 Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR. Podkriterijum kvalitet-rok isporuke, iskazuje se na način što se najkraći ponuđeni rok isporuke podijeli sa ponuđenim rokom isporuke i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli: Broj bodova = R min (najkraći ponuđeni rok) / R (ponuđeni rok) \* 10 Ponuđač je dužan da u ponudi navede rok isporuke ponuđene vakcine. Rok isporuke mora biti iskazan u danima.*

**15. JEZIK PONUDE**

Ponuda se sačinjava na:

• crnogorskom jeziku i drugom jeziku koji je u službenoj upotrebi u Crnoj Gori, u skladu sa Ustavom i zakonom

• u cjelini ili djelimično sačinjavaju i na jeziku koji se koristi u međunarodnoj trgovini, u dijelu koji se odnosi na tehničke karakteristike, kvalitet i tehničku dokumentaciju

**16. NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 17.06.2024. godine do 10:00 sati.

Otvaranje ponuda održaće se dana 17.06.2024. godine u 10:00 sati.

Ponuda se sačinjava i podnosi u elektronskom obliku putem ESJN.

Izjava privrednog subjekta (verifikovana elektronskim potpisom) i garancija ponude podnose se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda, radnim danima od 07:00 do 13:00 sati, zaključno sa danom 17.06.2024. godine do 10:00 sati.

**17. USLOVI ZA AKTIVIRANJE GARANCIJE PONUDE**[[9]](#footnote-9)

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

**18. TAJNOST PODATAKA**

Tenderska dokumentacija sadrži tajne podatke

⌧ ne

🞎 da

**19. UPUTSTVO ZA SAČINJAVANJE PONUDE**

Ponuda se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije i istu dostavi putem ESJN-a verifikovanu elektronskim potpisom.

Rok važenja ponude je 60 dana od dana otvaranja ponuda.

**20. NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

Rok izvršenja ugovora je godinu dana od dana zaključenja, odnosno do isporuke cjelokupno ugovorenih količina robe, u zavisnosti od toga koji uslov nastupi ranije.

Rok plaćanja je: u roku do 90 dana nakon uredno ispostavljene fakture. Način plaćanja je: virmanski, na žiro račun isporučioca.

Dobavljač je dužan dostaviti izjavu kojom se obavezuje da će na zahtjev Naručioca dostavljati sve izvještaje u vezi sa isporukama po predmetnom postupku javne nabavke.

Mjesto izvršenja ugovora: Upravna zgrada ZU Apoteke CG Montefarm Podgorica Ankarski bulevar br. 3

Rok isporuke: 1 dan od dana narudžbe upućene Ponuđaču od strane Naručioca.

Ako se zapisnički utvrdi da roba koju je Dobavljač isporučio ne odgovara zahtjevanom Naručilac će prijaviti nedostatke Dobavljaču pismenim putem u roku od 24 časa od prijema, uz obavezu dobavljača da pismenim putem da instrukcije za postupanje sa reklamiranom robom.

Ako se zapisnički utvrdi da roba koju je Dobavljač isporučio Naručiocu ne odgovara ugovorenoj robi, Dobavljač mora Naručiocu isporučiti novu robu koja odgovara ugovorenoj robi, u roku od 1 dan od dana sačinjavanja zapisnika o reklamaciji.

Raskid ugovora:

Ukoliko jedna od ugovornih strana ne izvrši svoje ugovorne obaveze, druga ugovorna strana ima pravo da raskine ugovor, uz prethodno pisano upozorenje.

Sve eventualne sporove koji nastanu iz ili povodom ovog Ugovora ugovorne strane će pokušati da riješe sporazumno.

Ukoliko sporovi između ugovornih strana ne budu riješeni sporazumno, ugovara se nadležnost stvarno nadležnog suda u Podgorici.

• Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1. ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2. radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3. kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

4. ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

**21. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**22. IZJAVA NARUČIOCA O NEPOSTOJANJU SUKOBA INTERESA**

**Zdravstvena ustanova Apoteke Crne Gore Montefarm**

Broj: 545/1-2424

Mjesto i datum: Podgorica, 30.05.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19, 03/23 i 11/23),

**Izjavljujem**

da u postupku javne nabavke redni broj 11 iz Plana javne nabavke broj 595 od 31.01.2024. godine za nabavku IT opremenijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca mr Aleksandar Bogavac, direktor

*s.r.*

Službenik za javne nabavke Jelena Poparić, dipl.pravnica

*s.r.*

Lice koje je učestvovalo u planiranju javne nabavke Jelena Poparić, dipl.pravnica

*s.r.*

Predsjednik komisije za sprovođenje postupka javne nabavke Marko Poparić, spec. inf. tehnologija

s.r.

Član komisije za sprovođenje postupka javne nabavke Mihailo Ćetković, dipl.pravnik

s.r.

Član komisije za sprovođenje postupka javne nabavke Jovan Stanković, dipl. inž. inf. tehnologija

s.r.

**23. UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)